**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή των ειδών γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «Η ΑΠΟΚΑΤΑΣΤΑΣΗ ΤΗΣ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΩΣ ΠΟΛΛΑΠΛΑΣΙΑΣΤΙΚΟΣ ΠΑΡΑΓΟΝΤΑΣ ΠΟΛΙΤΙΣΤΙΚΗΣ ΕΝΔΥΝΑΜΩΣΗΣ ΔΙΑΜΕΣΟΥ ΚΟΙΝΩΝΙΚΩΝ ΔΙΑΓΩΝΙΣΜΩΝ-HERMES - Heritage Rehabilitation as Multiplier cultural Empowerment within Social contest», με κωδικό Επιτροπής Ερευνών «60600» και κωδικό MIS «5003574».

Το έργο έχει ενταχθεί στο Πρόγραμμα Διασυνοριακής Συνεργασίας Interreg V-A "Ελλάδα-Ιταλία 2014-2020" (ΠΡΟΓΡΑΜΜΑΤΑ ΕΔΑΦΙΚΗΣ ΣΥΝΕΡΓΑΣΙΑΣ). Η πράξη συγχρηματοδοτείται κατά 85% από την Ευρωπαϊκή Ένωση (ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ) και κατά 15% από το Ελληνικό Δημόσιο (ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ) (ΑΡΙΘΜ. ΕΝΑΡΙΘ. ΕΡΓΟΥ 2019ΕΠ31860005). Το έργο HERMES εντάσσεται στα πλαίσια του Άξονα Προτεραιότητας 2: Ολοκληρωμένη Περιβαλλοντική Διαχείριση και συγκεκριμένα στον Ειδικό Στόχο 2.1: Αξιοποίηση της πολιτιστικής κληρονομιάς και των φυσικών πόρων ως εδαφικό πλεονέκτημα της περιοχής του προγράμματος.

Το έργο HERMES έχει σαν στόχο την ενίσχυση της συνέργειας μεταξύ δημόσιων και ιδιωτικών φορέων για την προώθηση και ενίσχυση της κοινής εδαφικής κοινωνικής και πολιτιστικής ταυτότητας της Ελλάδας και της Απουλίας μέσω ολοκληρωμένων παρεμβάσεων, που περιλαμβάνουν έργα υποδομής σε εγκαταλειμμένους αρχαιολογικούς χώρους, παρεμβάσεις προσβασιμότητας και βιώσιμες καινοτόμες πολιτιστικές υπηρεσίες. Η κοινή παρέμβαση μεταξύ πολιτιστικών φορέων και δημόσιων αρχών είναι ζωτικής σημασίας για την προώθηση της ελκυστικότητας των εμπλεκομένων περιοχών, εστιάζοντας στην τοπική ταυτότητα και στις αρχαίες διαδρομές που μοιράζονται οι δύο χώρες. Το θέατρο, η μουσική και εικαστικές τέχνες αποτελούν ενδιαφέροντα εργαλεία για την ενίσχυση και την αποκατάσταση περιοχών και παραδόσεων στις τοπικές και ευρωπαϊκές κοινότητες.

Το διασυνοριακό σχήμα υλοποίησης της πράξης αποτελείται από τους κάτωθι δικαιούχους:

* Δήμος Φασάνο - *Επικεφαλής Εταίρος* (Ιταλία)
* Σύνδεσμος Θεάτρων της Απουλίας (Ιταλία)
* Σύνδεσμος Μουσείων της Απουλίας (Ιταλία)
* Υπουργείο Πολιτισμού και Αθλητισμού (Ελλάδα)
* Πανεπιστήμιο Ιωαννίνων, Τμήμα Πληροφορικής και Τηλεπικοινωνιών (Ελλάδα)

**Τα αναμενόμενα αποτελέσματα του έργου “HERMES”:**

* Ενίσχυση της ικανότητας των δημόσιων φορέων, που διαχειρίζονται την πολιτιστική κληρονομιά, να καθορίσουν **δράσεις/υπηρεσίες για πολιτιστική και δημιουργική προβολή**, επιλέγοντας χώρους (αρχαιολογικούς/πολιτιστικού ενδιαφέροντος που δεν είναι ανοιχτοί για το κοινό) στην Ελλάδα και την Απουλία και οι οποίοι θα αποτελέσουν σημείο αναφοράς για πολιτιστικές δραστηριότητες, εργαστήρια και παραστάσεις για τη διασυνοριακή πολιτιστική ανάπτυξη.
* Η ενίσχυση των **πολιτιστικών στρατηγικών** μέσω της προσφοράς νέων υπηρεσιών, πρωτοβουλιών και εμπειριών με βάση τη **δικτύωση μεταξύ δημόσιων και ιδιωτικών οργανισμών**.
* Η προώθηση της θεατρικής προσέγγισης για τη διάδοση γνώσης, ευαισθητοποίησης και οικονομικής ανάπτυξης. Θα σχεδιαστεί μια κοινή **ολοκληρωμένη πολιτιστική εργαλειοθήκη** που θα περιλαμβάνει τους δημιουργικούς οργανισμούς και των δύο περιοχών, ξεκινώντας από το θέατρο, τη μουσική, τις εικαστικές τέχνες και την τεχνολογία ΤΠΕ, για τη δημιουργία προϊόντων και υπηρεσιών ευαισθητοποίησης που θα απευθύνονται σε όλη την κοινωνία των πολιτών προς μια διαδικασία ενδυνάμωσης των κοινοτήτων
* Η ενδυνάμωση των ΤΠΕ για τη δημιουργία ενός **εικονικού περιβάλλοντος** των περιοχών που αποτελούν αντικείμενο της έρευνας και τη δημιουργία ενός χώρου **επαυξημένης πραγματικότητας** για κοινές διακρατικές εκδηλώσεις, όπου οι άνθρωποι θα αλληλεπιδρούν και θα δημιουργούν εικονική τέχνη μέσω Διαδικτύου

Αντικείμενο της σύμβασης είναι η προμήθεια «Υπηρεσιών δημιουργίας προωθητικού υλικού, διοργάνωσης εκδηλώσεων και μουσικοθεατρικών εργαστηρίων» σύμφωνα με την Αναλυτική Περιγραφή του φυσικού και οικονομικού αντικειμένου στο ΠΑΡΑΡΤΗΜΑ Ι της Διακήρυξης.

Η εν λόγω Προμήθεια κατατάσσεται στους ακόλουθους κωδικούς του Κοινού Λεξιλογίου δημοσίων συμβάσεων (CPV): **79340000-9 79950000-8 79952100-3**.

**Η παρούσα σύμβαση αφορά την προμήθεια «Υπηρεσιών δημιουργίας προωθητικού υλικού, διοργάνωσης εκδηλώσεων και μουσικοθεατρικών εργαστηρίων»**

**ΚΑΘΑΡΗ ΑΞΙΑ: 58.629,03€**

**ΦΠΑ 24%: 14.070,97€**

**ΣΥΝΟΛΙΚΗ ΑΞΙΑ ΜΕ ΦΠΑ: 72.700,00€**

**Η προμήθεια συντίθεται στις εξής δράσεις:**

**Δράση 1: Δημιουργία και παραγωγή υλικού Επικοινωνίας και Διάχυσης του έργου (Task 2.5.1)**

ΚΑΘΑΡΗ ΑΞΙΑ: 8.467,74€

ΦΠΑ 24%: 2.032,26€

ΣΥΝΟΛΙΚΗ ΑΞΙΑ ΜΕ ΦΠΑ: 10.500,00€

(CPV): 79340000-9

**Δράση 2: Διοργάνωση συνεδρίου και τελικής συνάντησης των εταίρων του έργου στην Άρτα (Τask 2.5.3)**

ΚΑΘΑΡΗ ΑΞΙΑ: 6.612,90€

ΦΠΑ 24%: 1.587,10€

ΣΥΝΟΛΙΚΗ ΑΞΙΑ ΜΕ ΦΠΑ: 8.200,00€

(CPV): 79950000-8

**Δράση 3: Διοργάνωση τριών (3) μουσικοθεατρικών εργαστηρίων στην Άρτα (ένα στοχευμένο στη μουσική και δύο στο θέατρο) για διαφορετικές ομάδες στόχους το καθένα (Task 4.5.2)**

ΚΑΘΑΡΗ ΑΞΙΑ: 43.548,39€

ΦΠΑ 24%: 10.451,61€

ΣΥΝΟΛΙΚΗ ΑΞΙΑ ΜΕ ΦΠΑ: 54.000,00€

(CPV): 79952100-3

**ΤΕΧΝΙΚEΣ ΠΡΟΔΙΑΓΡΑΦΕΣ**

**Δράση 1: Δημιουργία και παραγωγή υλικού Επικοινωνίας και Διάχυσης του έργου (Task 2.5.1)**

1. Σχεδιασμός, δημιουργικό, (μετάφραση κειμένων φυλλαδίου ελληνικά-αγγλικά) και παραγωγή ενημερωτικών φυλλαδίων που θα εμπεριέχουν πληροφορίες για το έργο. Φυλλάδια 4χρωμα, διπλής όψης σε χαρτί Α5, velvet 300 gr. Τεμάχια: 2.000

2. Σχεδιασμός και παραγωγή αυτοκόλλητων σημειώσεων (post it), διαστάσεων τουλάχιστον 10.1 εκ\*7.4 εκ, 4 χρωμα, 90 γρ. Τεμάχια: 2.000.

3. Σχεδιασμός, παραγωγή & τοποθέτηση ενημερωτικών πινακίδων plexiglass, 2χρωμία, πάχος 8-10 χιλιοστά, διαστάσεων τουλάχιστον 20εκ\*30εκ. Εκτιμώμενα τεμάχια το μέγιστο : 20

1. Σχεδιασμός και ψηφιακή εκτύπωση folders σε χαρτί velvet 300 γρ. με γυαλιστερή πλαστικοποίηση, 4χρωμία. Τεμάχια 500.
2. Σχεδιασμός και εκτύπωση booklet διάστασης Α5, 4χρωμία, σε χαρτί velvet 150γρ, δερματόδετο, το μέγιστο 128 σελίδων που θα εμπεριέχει τα αποτελέσματα του έργου, όπως αυτά θα προκύψουν μέσα από τις δράσεις που θα υλοποιηθούν κατά τη διάρκειά του. Τεμάχια 1000.
3. Σχεδιασμός και 4χρωμη ψηφιακή εκτύπωση roll up με μηχανισμό (σε θήκη μεταφοράς) διαστάσεων τουλάχιστον 1m x2 m. Τεμάχια 2
4. Μπλοκ κολλητά 50φυλλα, Α4 (21x29εκ.), 4χρωμία, χαρτί 70γρ. γραφής, εκτύπωση μίας όψης, οπισθόφυλλο 400γρ. λευκό, εκτύπωση & τοποθέτηση εξωφύλλου σε χαρτί 170γρ. Τεμάχια 500
5. Στυλό διαρκείας, χρώμα γραφής μπλε, γραφίδα αφής με έγχρωμη εκτύπωση λογότυπου έργου/ προγράμματος. Τεμάχια 500
6. Τσάντες συνεδρίου, τύπου πλάτης μεταφοράς φορητού υπολογιστή με τουλάχιστον 2 βασικά διαφορετικά χωρίσματα και, τουλάχιστον 2 διαφορετικές θήκες, διάστασης τουλάχιστον 28 x 45 cm, με εκτυπωμένη 4χρωμία εκτύπωση πληροφορίας και λογότυπου. Τεμάχια 200

Για καθένα από τα προαναφερόμενα είδη, ο ανάδοχος θα πρέπει να προτείνει τουλάχιστον τρία (3) εναλλακτικά σχέδια, ώστε να επιλεγεί το κατάλληλο, τόσο από σχεδιασμό όσο από ποιότητα. Εάν τα προτεινόμενα είδη δεν είναι ικανοποιητικής ποιότητας και σχεδιασμού επιστρέφονται και ο ανάδοχος προτείνει από την αρχή τουλάχιστον 3 εναλλακτικά σχέδια, μέχρι να γίνουν αποδεκτά από τον Ε.Υ.

Όλα τα παραπάνω θα εμπεριέχουν λογότυπα και αναφορές στη χρηματοδότηση, σύμφωνα με τις οδηγίες του προγράμματος

**Δράση 2: Διοργάνωση συνεδρίου και τελικής συνάντησης των εταίρων του έργου στην Άρτα (Τask 2.5.3)**

Στα πλαίσια του έργου, θα διοργανωθεί (1η ημέρα) στην Άρτα συνέδριο, που θα απευθύνεται σε εκπροσώπους φορέων λήψης αποφάσεων, σε ενδιαφερόμενα μέλη (stakeholders) που προέρχονται από φορείς σχετικούς με το αντικείμενο του έργου καθώς και το ευρύ κοινό προκειμένου να παρουσιαστούν τα αποτελέσματα του έργου και τα οφέλη για την περιοχή και τους πολίτες. Επιπλέον, θα πραγματοποιηθεί και η τελική συνάντηση των εταίρων του έργου με τον απολογισμό των πεπραγμένων. (2η ημέρα)

**Για το συνέδριο**

1. Εύρεση κατάλληλων ομιλητών (σε συνεργασία και μετά από έγκριση από τον Επιστημονικώς Υπεύθυνο του Έργου), τουλάχιστον τεσσάρων εξειδικευμένων επιστημόνων/ ομιλητών, οι οποίοι θα κάνουν παρουσιάσεις στα πλαίσια της εκδήλωσης σχετικές με τον πολιτισμό και τις τέχνες, τις διασυνοριακές πολιτιστικές διαδρομές, τη δημιουργική προβολή τους και τη χρήση των ΤΠΕ στην ανάδειξη του πολιτισμού. Πρέπει να προβλεφθεί η αμοιβή των ομιλητών και υποστήριξή τους πριν και κατά τη διάρκεια του συνεδρίου. Θα πρέπει να καλυφθούν τα έξοδα μεταφοράς, διατροφής και διαμονής των ομιλητών. Η διαμονή θα είναι σε μονόκλινα δωμάτια, σε ξενοδοχείο τουλάχιστον 4 αστέρων, με παροχή πρωινού γεύματος στο ξενοδοχείο καθώς και η δυνατότητα σύνδεσης στο Διαδίκτυο στους κεντρικούς χώρους και στα δωμάτια.
2. Κάλυψη εξόδων παροχής καφέ (διάλειμμα) & δεξίωσης συμμετεχόντων για την ημέρα του συνεδρίου, σε ώρες όπως θα καθοριστούν στην ατζέντα (2 coffee break,1 lunch break).

* Τα coffee break θα διαθέτουν επιλογή από τουλάχιστον τρεις ποικιλίες καφέ, κουλουράκια, κέικ, βουτήματα, μπισκότα, χυμοί νερά. Σύνολο ατόμων 100
* Το lunch break θα έχουν τουλάχιστον 2 σαλάτες (ανά 4 άτομα), 4 ορεκτικά (Ανά 4 άτομα), τυριά, επιλογή από τρία κυρίως πιάτα (κρεατικά), συνοδευτικά πατάτες & ζυμαρικά. Νερά, αναψυκτικά, καφές και γλυκό. Σύνολο ατόμων 100

1. Εξασφάλιση κατάλληλης αίθουσας (χωρητικότητας 100 ατόμων), καθώς και κάλυψη όλων των σχετικών εξόδων (μικροφωνικής, φωτισμού, μέσων παρουσιάσεων). Η αίθουσα απαιτείται να διαθέτει πολύ καλή σύνδεση στο Διαδίκτυο ώστε να καλύπτει τις ανάγκες όλων των συμμετεχόντων και να είναι δυνατή η ταυτόχρονη σύνδεσή τους σε αυτό.
2. Παροχή υπηρεσιών μετάφρασης (Ελληνικά-Ιταλικά) με τη διάθεση του αναγκαίου εξοπλισμού.
3. Σχεδιασμός και αποστολή προσκλήσεων στους σχετικούς τοπικούς φορείς και καλεσμένους για χαιρετισμό, διαμόρφωση και εκτύπωση ατζέντας του συνεδρίου, σε συνεννόηση με τον διοργανωτή.
4. Συγκρότηση ομάδας επικοινωνίας που θα εξασφαλίσει την διάχυση και επικοινωνία της εκδήλωσης, ώστε να εξασφαλίσει τη συμμετοχή τουλάχιστον 100 συμμετεχόντων.
5. Συγκρότηση Γραμματείας για εγγραφές συμμετεχόντων, τήρηση και συγγραφή πρακτικών (αγγλικά και ελληνικά) καθώς και πιστοποιητικών συμμετοχής στο συνέδριο.
6. Σχεδιασμός και εκτύπωση 50 έγχρωμων αφισών, παροχή υποστηρικτικού υλικού για τους συμμετέχοντες. Συγκεκριμένα:

* Τσάντες συνεδρίου, με το λογότυπο του έργου και του διοργανωτή (4χρωμη εκτύπωση). Τεμάχια 100 .
* 1 banner- roll up με μηχανισμό (σε θήκη μεταφοράς) διαστάσεων τουλάχιστον 1m x2 m, με πληροφορίες σχετικά με το συνέδριο και το έργο.
* Memory sticks (USB), 16 GB με 4χρωμη χάραξη λογότυπου. Τεμάχια 100

1. Ηλεκτρονική προβολή της συνάντησης (μέσω e-mails, αναρτήσεων σε σχετικά sites, χρήση social media).
2. Εξασφάλιση τηλεοπτικής κάλυψης του συνεδρίου από ένα τουλάχιστον Περιφερειακό Τηλεοπτικό Σταθμό
3. Σύνταξη, διανομή και δημοσίευση Δελτίων Τύπου, ένα (1) πριν και ένα (1) μετά το συνέδριο.
4. Σχεδιασμός, Δημιουργία και Εκτύπωση έγχρωμων πρακτικών συνεδρίου σε μορφή βιβλίου,4χρωμη εκτύπωση, σε χαρτί πολυτελείας.. Εκτιμώμενες σελίδες το μέγιστο 256 σελίδες. Τεμάχια 100. Για τα πρακτικά του συνεδρίου ο ανάδοχος θα πρέπει να προτείνει τουλάχιστον τρία (3) εναλλακτικά σχέδια, ώστε να επιλεγεί το κατάλληλο, τόσο από σχεδιασμό όσο από ποιότητα. Εάν τα προτεινόμενα είδη δεν είναι ικανοποιητικής ποιότητας και σχεδιασμού επιστρέφονται και ο ανάδοχος προτείνει από την αρχή τουλάχιστον 3 εναλλακτικά σχέδια, μέχρι να γίνουν αποδεκτά από τον Ε.Υ

**Για τη συνάντηση των εταίρων** (θα πραγματοποιηθεί την επομένη του συνεδρίου)

1. Κάλυψη των εξόδων μεταφοράς των εταίρων του έργου, από το Λιμάνι της Ηγουμενίτσας στην Άρτα και επιστροφή καθώς και (τοπικές διαδρομές), από τα ξενοδοχεία τους (Άρτα) στο χώρο συνάντησης για τις ημερομηνίες της συνάντησης (διαδρομή: 8:30 το πρωί αναχώρηση από τα ξενοδοχεία στο χώρο της συνάντησης, επιστροφή στις 18:00 στα ξενοδοχεία). Η μεταφορά θα γίνει με σύγχρονα πούλμαν, που θα πληρούν όλες τις προδιαγραφές καταλληλόλητας και θα έχουν περάσει όλους τους απαραίτητους ελέγχους. Σύνολο ατόμων τουλάχιστον 10
2. Εξασφάλιση κατάλληλης αίθουσας (χωρητικότητας 20 ατόμων) καθώς και κάλυψη όλων των σχετικών εξόδων (μικροφωνικής, φωτισμού, μέσων παρουσιάσεων). Η αίθουσα απαιτείται να διαθέτει πολύ καλή σύνδεση στο Διαδίκτυο ώστε να καλύπτει τις ανάγκες όλων των συμμετεχόντων και να είναι δυνατή η ταυτόχρονη σύνδεσή τους σε αυτό.
3. Κάλυψη εξόδων παροχής καφέ (διάλειμμα) & δεξίωσης συμμετεχόντων σε ώρες όπως θα καθοριστούν στην ατζέντα.

* Τα coffee break (δύο ημερησίως) θα διαθέτουν επιλογή από τουλάχιστον τρεις ποικιλίες καφέ, κουλουράκια, κέικ, βουτήματα, μπισκότα, χυμοί νερά. Σύνολο ατόμων 20
* Το lunch break (1) θα έχει τουλάχιστον 2 σαλάτες (ανά 4 άτομα), 4 ορεκτικά (ανά 4 άτομα), τυριά, επιλογή από τρία κυρίως πιάτα (κρεατικά), συνοδευτικά πατάτες & ζυμαρικά. Νερά, αναψυκτικά και γλυκό. Σύνολο ατόμων 20

1. Συγκρότηση γραμματείας για εγγραφές συμμετεχόντων, τήρηση και συγγραφή πρακτικών (αγγλικά και ελληνικά).
2. Σύνταξη, διανομή και δημοσίευση Δελτίου Τύπου μετά τη συνάντηση.

Για την καλύτερη οργάνωση του συνεδρίου και της συνάντησης, ένα στέλεχος του αναδόχου απαιτείται να έχει επιτόπια συνεργασία με το προσωπικό του Εργαστηρίου, το τελευταίο τρίμηνο πριν τη διοργάνωση του συνεδρίου για τουλάχιστον 3 φορές την εβδομάδα πριν τη διοργάνωση του συνεδρίου και της συνάντησης, σε ημέρες που θα καθορίσει ο ΕΥ. Επιπλέον θα πρέπει να παρευρίσκεται συνεχώς στο χώρο των event 2 ημέρες πριν από την διοργάνωση, καθ’ όλη τη διάρκεια υλοποίησής τους και μια ημέρα μετά.

**Δράση 3: Διοργάνωση τριών (3) μουσικοθεατρικών εργαστηρίων στην Άρτα (ένα στοχευμένο στη μουσική και δύο στο θέατρο) για διαφορετικές ηλικιακές ομάδες στόχους το καθένα (Task 4.5.2)**

Με στόχο την προώθηση των διακρατικών πολιτιστικών διαδρομών, θα διοργανωθούν στην Άρτα καλλιτεχνικά θεματικά εργαστήρια ενώ αντίστοιχα θα διοργανωθούν την ίδια περίοδο στην περιοχή της Απουλίας. Οι συμμετέχοντες στα εργαστήρια θα είναι από διαφορετικές ομάδες στόχους (μαθητές, ενήλικες, δημόσιοι λειτουργοί), οι οποίοι θα έχουν επιλεγεί στα πλαίσια προηγούμενης ενότητας εργασίας. Ο Ανάδοχος θα αναλάβει να σχεδιάσει και υλοποιήσει τη διαδικασία εκπαίδευσης στις θεματικές της μουσικής και του θεάτρου, σε περιεχόμενο που θα καθοριστεί σε συνεργασία με τον Επιστημονικώς Υπεύθυνο και την ερευνητική ομάδα του έργου. Ο Ανάδοχος θα αναλάβει να σχεδιάσει και να προτείνει το πλαίσιο εκπαίδευσης, το περιεχόμενο εκπαίδευσης και τη μεθοδολογία εκπαίδευσης προκειμένου να υλοποιηθούν τα τρία (3) μουσικοθεατρικά εργαστήρια με επιδίωξη την ανάδειξη, προώθηση και υλοποίηση στην πράξη των κοινών πολιτιστικών στοιχείων και διαδρομών μεταξύ των δύο περιοχών στον τομέα της μουσικής και του θεάτρου ( Άρτα και ευρύτερη περιοχή από την Ελλάδα και Απουλία από την Ιταλία).

Οι εκπαιδευόμενοι/ συμμετέχοντες θα διδαχθούν τεχνικές και εργαλεία που αποσκοπούν στο να εμπνευστούν και να κινητοποιηθούν ώστε να εξερευνήσουν τις πολιτιστικές διαδρομές μέσω τις μουσικής και του θεάτρου που συνδέουν τις δύο περιοχές, τις οποίες θα εφαρμόσουν στην πράξη και θα παρουσιάσουν σε εκδηλώσεις τα αποτελέσματα. Πιο συγκεκριμένα στην Άρτα θα διοργανωθούν τα κάτωθι:

* Ένα (1) εργαστήριο μουσικής, που θα απευθύνεται σε τουλάχιστον 10 μαθητές και 5 ενήλικες. Η διεξαγωγή των εργαστηρίων θα πραγματοποιείται τουλάχιστον 3 φορές το μήνα με διάρκεια τουλάχιστον 3 ωρών (το τρίωρο δύναται να σπάει σε μονόωρα εργαστήρια που θα ορίζονται διαφορετικές ημέρες της ίδιας εβδομάδας ανάλογα με την διαθεσιμότητα των εκπαιδευόμενων) για συνολικά τουλάχιστον 4 μήνες, δηλαδή τουλάχιστον 36 ώρες εργαστηρίου.
* Ένα (1) θεατρικό εργαστήριο που θα απευθύνεται σε τουλάχιστον 10 ενήλικες (συμπεριλαμβανομένων δημοσίων λειτουργών). Η διεξαγωγή των εργαστηρίων θα πραγματοποιείται τουλάχιστον 3 φορές το μήνα με διάρκεια τουλάχιστον 3 ωρών (το τρίωρο δύναται να σπάει σε μονόωρα εργαστήρια που θα ορίζονται διαφορετικές ημέρες της ίδιας εβδομάδας ανάλογα με την διαθεσιμότητα των εκπαιδευόμενων) για συνολικά τουλάχιστον 4 μήνες, δηλαδή τουλάχιστον 36 ώρες εργαστηρίου.
* Ένα (1) θεατρικό εργαστήριο που θα απευθύνεται σε τουλάχιστον 10 μαθητές (ηλικίας από 12 έως 18 ετών). Η διεξαγωγή των εργαστηρίων θα πραγματοποιείται τουλάχιστον 3 φορές το μήνα με διάρκεια τουλάχιστον 3 ωρών (το τρίωρο δύναται να σπάει σε μονόωρα εργαστήρια που θα ορίζονται διαφορετικές ημέρες της ίδιας εβδομάδας ανάλογα με την διαθεσιμότητα των εκπαιδευόμενων) για συνολικά τουλάχιστον 4 μήνες, δηλαδή τουλάχιστον 36 ώρες εργαστηρίου.

Ο ανάδοχος καλείται να παράσχει τις κάτωθι υπηρεσίες:

1. Εξασφάλιση κατάλληλων εκπαιδευτών, οι οποίοι θα είναι υπεύθυνοι για τη υλοποίηση των εργαστηρίων.

* Ομάδα κατάλληλων εκπαιδευτών, αποτελούμενη από επαγγελματίες μουσικούς με εμπειρία στη διδασκαλία μουσικών οργάνων και κυρίως των παραδοσιακών και γνώση φωνητικής και τραγουδιού. Θα σχεδιαστεί και δημιουργηθεί κατάλληλο πρωτότυπο αναλυτικό περιεχόμενο εκπαίδευσης, πλάνο εκπαίδευσης και μεθοδολογία εκπαίδευσης, και το ανάλογο εκπαιδευτικό υλικό που θα παραδοθεί πλήρως και θα μπορεί να χρησιμοποιηθεί και μελλοντικά.
* Ομάδα κατάλληλων εκπαιδευτών, με εμπειρία στην υποκριτική/ διδασκαλία θεάτρου και εκπαιδευτικού δράματος/ θεάτρου σε ενήλικες. Θα σχεδιαστεί και δημιουργηθεί κατάλληλο πρωτότυπο αναλυτικό περιεχόμενο εκπαίδευσης, πλάνο εκπαίδευσης και μεθοδολογία εκπαίδευσης, και το ανάλογο εκπαιδευτικό υλικό που θα παραδοθεί πλήρως και θα μπορεί να χρησιμοποιηθεί και μελλοντικά.
* Ομάδα κατάλληλων εκπαιδευτών, με εμπειρία στην υποκριτική/ διδασκαλία θεάτρου, και εκπαιδευτικού δράματος/θεάτρου σε μαθητές. Θα σχεδιαστεί και δημιουργηθεί κατάλληλο πρωτότυπο αναλυτικό περιεχόμενο εκπαίδευσης, πλάνο εκπαίδευσης και μεθοδολογία εκπαίδευσης, και το ανάλογο εκπαιδευτικό υλικό που θα παραδοθεί πλήρως και θα μπορεί να χρησιμοποιηθεί και μελλοντικά.

Οι προτεινόμενες ομάδες εκπαιδευτών, μαζί με το πλάνο και περιεχόμενο εκπαίδευσης, θα πρέπει να προταθούν στον Επιστημονικώς Υπεύθυνο και την Ερευνητική ομάδα του έργου, να εγκριθούν για την επάρκεια και καταλληλόλητας τους. Σε περίπτωση που οι προτεινόμενες ομάδες εκπαιδευτών ή το περιεχόμενο εκπαίδευσης ή η μεθοδολογία και διαδικασία εκπαίδευσης δεν είναι κατάλληλες και δεν είναι αποδεκτές από τον Επιστημονικώς Υπεύθυνο, ο Ανάδοχος υποχρεούται στα χρονικά πλαίσια που θα θέσει ο Ε.Υ. να αναπροσαρμόσει ή και να προτείνει νέες ή κατάλληλες ομάδες εκπαιδευτών ή/και νέο περιεχόμενο εκπαίδευσης ή/και μεθοδολογία εκπαίδευσης, η συγκεκριμένη διαδικασία δύναται να επαναληφθεί όσες φορές απαιτηθεί. Οι εκπαιδευτές θα έχουν στενή συνεργασία με την ερευνητική ομάδα του έργου, η οποία θα παρακολουθεί την διαδικασία και πρόοδο εκπαίδευσης και σε περίπτωση που το πλάνο, η μεθοδολογία εκπαίδευσης δεν ακολουθούνται ή ομάδες των εκπαιδευτών δεν ανταποκρίνονται πλήρως στα καθήκοντα και υποχρεώσεις τους, ο Επιστημονικώς Υπεύθυνος δύναται να ζητήσει από τον Ανάδοχο αλλαγές, βελτιώσεις ή/και επανάληψη της συγκεκριμένης διαδικασίας εκπαίδευσης. Απαιτείται να προηγηθούν τουλάχιστον 3 συναντήσεις για κάθε εργαστήριο στην Άρτα, πριν από την έναρξη των εργαστηρίων, όπου θα παρουσιαστούν αναλυτικά οι προτεινόμενες ομάδες εκπαιδευτών, το περιεχόμενο εκπαίδευσης, η μεθοδολογία και διαδικασία εκπαίδευσης.

1. Εξασφάλιση κατάλληλης αίθουσας στην Άρτα (για το κάθε εργαστήριο), χωρητικότητας 10-15 ατόμων. Η αίθουσα θα βρίσκεται στο κέντρο της πόλης, προκειμένου να είναι εύκολα προσβάσιμη και θα διαθέτει τον κατάλληλο εξοπλισμό (οπτικοακουστικό, μικροφωνική κτλ) για την υλοποίηση των εργαστηρίων.
2. Για το μουσικό εργαστήριο, απαιτείται η εξασφάλιση μουσικών οργάνων (μέγιστος αριθμός 15-όσοι και οι μαθητές), εξοπλισμού, υλικών και αναλωσίμων απαραίτητων για τη διεξαγωγή των μαθημάτων καθώς και του σχετικού απαραίτητου εξοπλισμού για τραγούδι.
3. Για τα θεατρικά εργαστήρια, εξασφάλιση απαραίτητου εξοπλισμού, υλικών και αναλωσίμων για τη διεξαγωγή και υλοποίηση των εργαστηρίων σύμφωνα με το πλάνο εκπαίδευσης.
4. Παροχή χυμών/καφέ, φρούτων, τα οποία θα είναι διαθέσιμα στο χώρο κατά τη διάρκεια διεξαγωγής των εργαστηρίων

Τα εργαστήρια θα πρέπει να έχουν ολοκληρωθεί το αργότερο έως τον Απρίλιο 2021 ή μέχρι την ημερομηνία λήξης του έργου.

Τα παραδοτέα του έργου είναι στην αγγλική γλώσσα. Για λόγους παρουσίασης των συνοπτικών αποτελεσμάτων δύναται να ζητηθεί η παρουσίαση της συνοπτικής έκθεσης (executive summary) στην ελληνική γλώσσα.

Κάθε πρόσφορο μέσο απόδειξης το οποίο δύναται ευκρινώς να θεωρηθεί επαρκές, κρίνεται αποδεκτό.

Τα μέλη της Ομάδας έργου θα πρέπει να καλύπτουν επαρκώς χρονικό διάστημα με φυσική παρουσία στους χώρους της αναθέτουσας αρχής ή/ και της περιοχής εφαρμογής του έργου βάσει προγράμματος που θα γνωστοποιεί η Αναθέτουσα Αρχή στον Ανάδοχο.

Ο προσφέρων θα πρέπει να προσδιορίσει αναλυτικά στη Τεχνική Προσφορά, τις σκοπούμενες υπηρεσίες του προς την Αναθέτουσα Αρχή.

**ΧΡΟΝΟΔΙΑΓΡΑΜΜΑ**

| **Α/Α Δράσης** | **Τίτλος** | **Έναρξη** | **Λήξη** |
| --- | --- | --- | --- |
| **Δράση 1**  (Task 2.5.1) | Δημιουργία και παραγωγή υλικού Επικοινωνίας και Διάχυσης του έργου | Ε | Ε+10Μ |
| **Δράση 2**  (Τask 2.5.3) | Διοργάνωση συνεδρίου και τελικής συνάντησης των εταίρων του έργου στην Άρτα | Ε | Ε+10Μ |
| **Δράση 3**  (Τask 4.5.2**)** | Διοργάνωση τριών (3) μουσικοθεατρικών εργαστηρίων στην Άρτα (ένα στοχευμένο στη μουσική και δύο στο θέατρο) για διαφορετικές ομάδες στόχους το καθένα | Ε | Ε+10Μ |

Ε: Ημερομηνία Υπογραφής της Σύμβασης

Μ: Ημερολογιακός Μήνας

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «Η ΑΠΟΚΑΤΑΣΤΑΣΗ ΤΗΣ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΩΣ ΠΟΛΛΑΠΛΑΣΙΑΣΤΙΚΟΣ ΠΑΡΑΓΟΝΤΑΣ ΠΟΛΙΤΙΣΤΙΚΗΣ ΕΝΔΥΝΑΜΩΣΗΣ ΔΙΑΜΕΣΟΥ ΚΟΙΝΩΝΙΚΩΝ ΔΙΑΓΩΝΙΣΜΩΝ-HERMES - Heritage Rehabilitation as Multiplier cultural Empowerment within Social contest», με κωδικό Επιτροπής Ερευνών «60600» και κωδικό MIS «5003574».

Το έργο έχει ενταχθεί στο Πρόγραμμα Διασυνοριακής Συνεργασίας Interreg V-A "Ελλάδα-Ιταλία 2014-2020" (ΠΡΟΓΡΑΜΜΑΤΑ ΕΔΑΦΙΚΗΣ ΣΥΝΕΡΓΑΣΙΑΣ). Η πράξη συγχρηματοδοτείται κατά 85% από την Ευρωπαϊκή Ένωση (ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ) και κατά 15% από το Ελληνικό Δημόσιο (ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ) (ΑΡΙΘΜ. ΕΝΑΡΙΘ. ΕΡΓΟΥ 2019ΕΠ31860005).

Η παρούσα σύμβαση υποδιαιρείται στους παρακάτω κωδικούς του Κοινού Λεξιλογίου δημοσίων συμβάσεων (CPV): **79340000-9, 79950000-8, 79952100-3**.

Η εκτιμώμενη καθαρή αξία της σύμβασης ανέρχεται στο ποσό των **58.629,03€** ήτοι συνολικής αξίας **72.700,00€** συμπεριλαμβανομένου ΦΠΑ 24% ή ανά Δράση όπως αναλυτικά περιγράφεται στον κατωτέρω πίνακα.

|  |  |  |  |  |
| --- | --- | --- | --- | --- |
| **Α/Α Δράσης** | **CPV** | **Προϋπολογισμός χωρίς ΦΠΑ 24%** | **ΦΠΑ 24%** | **Προϋπολογισμός με ΦΠΑ 24%** |
| Δράση 1 (Task 2.5.1) | 79340000-9 | 8.467,74€ | 2.032,26€ | 10.500,00€ |
| Δράση 2 (Task 2.5.3) | 79950000-8 | 6.612,90€ | 1.587,10€ | 8.200,00€ |
| Δράση 3 (Task 4.5.2) | 79952100-3 | 43.548,39€ | 10.451,61€ | 54.000,00€ |
| **Σύνολο** |  | **58.629,03€** | **14.070,97€** | **72.700,00€** |